Analýza vplyvov na podnikateľské prostredie

Názov materiálu: Návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov
Predkladateľ: Ministerstvo zdravotníctva Slovenskej republiky

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

	
	
	
	
	
	

	
	TYP NÁKLADOV
	Zvýšenie nákladov v € na PP
	Zníženie nákladov v € na PP

	
	A. Dane, odvody, clá a poplatky, ktorých cieľom je znižovať negatívne externality
	 
	586 758

	
	B. Iné poplatky
	 
	 

	
	C. Sankcie a pokuty
	 
	 

	
	D. Nepriame finančné náklady 
	 
	 

	
	E. Administratívne náklady
	
	

	
	Spolu = A+B+C+D+E
	 
	586 758

	
	
	
	
	
	

	
	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	
	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	 
	 

	
	G. Goldplating
	 
	 

	
	
	
	
	
	

	
	VÝPOČET PRAVIDLA 1in 2out:
	IN
	OUT

	
	H. Náklady okrem výnimiek = B+D+E-F

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
Goldplating
	Účinnosť regulácie
	Kategória dotk. subjektov
	Počet 
dotk. subjektov spolu 
	Vplyv na 1 podnik. v €
	Vplyv na kateg. dotk. subjekt. v €
	Druh vplyvu
In (zvyšuje náklady) / 
Out (znižuje náklady)
/ Nemení sa
	1in
2out celkom
	Goldplating celkom

	1
	Zníženie vymeriavacieho základu na verejné zdravotné poistenie o 50 % pri dohodách o pracovnej činnosti na výkon sezónnej práce v poľnohospodárstve a potravinárstve; dôvodom je zníženie odvodových nákladov zamestnávateľov pri zabezpečovaní krátkodobej pracovnej sily.
	zákon č. 580/2004 Z. z.
	§ 13 ods. 20, § 13b ods. 2 písm. d), § 16a ods. 2 písm. e)
	1.SK
	01.01.27
	Zamestnávatelia v poľnohospodárstve a potravinárstve využívajúci dohody o pracovnej činnosti na výkon sezónnej práce
	              300 
	727
	218 069
	Out (znižuje náklady)
	0
	0

	2
	Zavedenie zvýhodneného režimu sociálneho poistenia pri sezónnej práci v poľnohospodárstve a potravinárstve prostredníctvom zvýšenej odvodovej odpočítateľnej položky a zníženia rozsahu poistného do jednotlivých fondov sociálneho poistenia.
	zákon č. 461/2003 Z. z. 
	§ 138b
	1.SK
	01.01.27
	Zamestnávatelia v poľnohospodárstve a potravinárstve využívajúci dohody o pracovnej činnosti na výkon sezónnej práce
	              300 
	1 229
	368 689
	Out (znižuje náklady)
	0
	0




3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Predkladaný návrh zákona obsahuje jednu reguláciu s priamym pozitívnym vplyvom na podnikateľské prostredie. Ide o zavedenie osobitného režimu určenia vymeriavacieho základu na verejné zdravotné poistenie pre zamestnancov vykonávajúcich sezónne práce v poľnohospodárstve a potravinárstve na základe dohody o pracovnej činnosti na výkon sezónnej práce. Navrhuje sa, aby sa vymeriavací základ z tejto zárobkovej činnosti znížil o 50 %. Vplyv sa preto prejavuje ako zníženie priamych odvodových nákladov zamestnávateľov.
Kvantifikácia vychádza z podkladovej analýzy vplyvov na rozpočet verejnej správy, v ktorej boli použité údaje o dohodách v sektore poľnohospodárstva a potravinárstva za rok 2024. Za rok 2024 bolo v jednotlivých mesiacoch evidovaných spolu 6 996 dohôd, pričom priemerný mesačný počet dohôd predstavoval 583 a priemerný vymeriavací základ 491,90 eura. Pri výpočte rokov 2027 až 2029 bol použitý predpoklad nezmeneného počtu a štruktúry dohôd a indexácia priemerného vymeriavacieho základu podľa predpokladaného vývoja priemernej nominálnej mzdy.
Pre potreby analýzy vplyvov na podnikateľské prostredie sa vychádza z ročného vplyvu v prvom roku účinnosti právnej úpravy, t. j. za rok 2027. Pri sadzbe poistného zamestnávateľa 11 % by pri nezmenenom stave predstavovalo poistné platené zamestnávateľom z predmetných dohôd sumu 436 137,83 eura. Po znížení vymeriavacieho základu o 50 % predstavuje poistné platené zamestnávateľom sumu 218 068,92 eura. Zníženie nákladov podnikateľského prostredia sa preto kvantifikuje vo výške 218 068,92 eura ročne.
Predkladaný návrh zákona obsahuje aj reguláciu s priamym pozitívnym vplyvom na podnikateľské prostredie v oblasti sociálneho poistenia. Opatrenie pozostáva zo zvýšenia odvodovej odpočítateľnej položky pri sezónnej práci a zo zníženia rozsahu poistného plateného do jednotlivých fondov sociálneho poistenia. Výsledkom je ďalšie zníženie ceny práce pri zamestnávaní sezónnych pracovníkov v poľnohospodárstve a potravinárstve. Pri zvýšení odvodovej odpočítateľnej položky na dvojnásobok priemernej mesačnej mzdy v hospodárstve SR spred 2 rokov ide o výšku 3 240 eur. Pri úprave sadzieb jednotlivých druhov poistenia je pozitívny vplyv pri súčasnej situácii na podnikateľské prostredie vo výške 368 689 eur ročne. 
Vplyv na jedného dotknutého podnikateľa je v tabuľke vyjadrený ako priemerný prepočet na jednu dohodu o pracovnej činnosti na výkon sezónnej práce, keďže dostupné podkladové údaje sú vedené podľa počtu dohôd, nie podľa počtu jedinečných zamestnávateľov. Pri počte 6 996 dohôd predstavuje priemerné zníženie odvodového nákladu 31,17 eura na jednu dohodu. Uvedený spôsob výpočtu je zvolený z dôvodu transparentnosti a nadväznosti na údaje použité v analýze vplyvov na rozpočet verejnej správy. Ak ide o počet dotknutých subjektov, odhadom je možné definovať 300 subjektov, pričom vplyv na jedného podnikateľa bude 727 eur za oblasť zdravotného poistenia a 1229 eur za oblasť sociálneho poistenia.
V rokoch 2028 a 2029 bude pozitívny vplyv na podnikateľské prostredie pokračovať. Pri predpokladoch uvedených v rozpočtovej analýze predstavuje zníženie nákladov zamestnávateľov v roku 2028 sumu 207 163,21 eura za zdravotné poistenie a 385 262,67 eura za sociálne poistenia a v roku 2029 sumu 216 194,85 eura za zdravotné poistenia a 402 267,21 eura za sociálne poistenie. Tieto údaje potvrdzujú, že návrh nejde len o jednorazové technické opatrenie, ale o systémový nástroj, ktorý má dlhodobo prispievať k znižovaniu nákladov pri sezónnom zamestnávaní.
Navrhovaná regulácia nezavádza nové administratívne povinnosti, nové poplatky, nové sankcie ani nové nepriame finančné náklady. Z tohto dôvodu sa v častiach B až E neuvádzajú žiadne zvýšenia nákladov. Mechanizmus 1in2out sa neuplatňuje na položku A, keďže ide o zmenu v oblasti odvodového zaťaženia.

3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Predkladaným návrhom zákona sa netransponuje smernica Európskej únie ani sa neimplementuje nariadenie Európskej únie spôsobom, ktorý by predstavoval goldplating. Navrhovaná právna úprava je vnútroštátnym opatrením Slovenskej republiky v oblasti verejného zdravotného poistenia a sociálneho poistenia, ktorého cieľom je zníženie odvodového zaťaženia sezónnej práce v poľnohospodárstve a potravinárstve.
Návrh preto nepredstavuje rozšírenie povinností nad rámec práva Európskej únie, nezavádza prísnejšie požiadavky, neukladá prísnejšie sankcie a ani neponecháva v platnosti vnútroštátne požiadavky, ktoré by znižovali konkurencieschopnosť podnikateľov v porovnaní s minimálnymi požiadavkami práva Európskej únie. Goldplating nebol identifikovaný.

3.2 Vyhodnotenie konzultácií s podnikateľskými subjektmi pred predbežným pripomienkovým konaním
Predkladaný návrh reaguje na dlhodobo komunikované požiadavky podnikateľských subjektov pôsobiacich v poľnohospodárstve a potravinárstve, ktoré opakovane poukazujú na nedostatok sezónnych pracovníkov, rastúce náklady práce a zhoršujúce sa podmienky konkurencieschopnosti pri pracovnonáročných komoditách. Tieto podnety sa týkajú najmä sektorov ovocinárstva, zeleninárstva, vinohradníctva, špeciálnej rastlinnej výroby a nadväzujúceho spracovania poľnohospodárskych produktov.
Hlavným spoločným záverom konzultácií a komunikácie so sektorom je potreba vytvoriť jednoduchý, predvídateľný a administratívne nenáročný nástroj, ktorý zníži náklady práce pri sezónnom zamestnávaní a zároveň podporí legálne zamestnávanie. Dotknuté podnikateľské subjekty dlhodobo upozorňujú, že pri krátkom časovom okne zberu alebo spracovania produkcie predstavuje dostupnosť pracovnej sily kľúčový predpoklad zachovania výroby.
Za vhodnejšie riešenie sa považuje zníženie odvodového zaťaženia priamo v systéme verejného zdravotného poistenia a v systéme sociálneho poistenia, keďže ide o opatrenie s okamžitým účinkom na náklady zamestnávateľa a bez potreby vytvárania osobitnej dotačnej alebo kompenzačnej schémy. Návrh tým vytvára priestor na stabilizáciu pracovnonáročnej produkcie a zároveň motivuje podnikateľov využívať legálne formy sezónneho zamestnávania.

[bookmark: _Hlk47698091]3.3 Vplyvy na konkurencieschopnosť a produktivitu
Navrhovaná právna úprava nevytvára nové bariéry vstupu na trh ani nezavádza nové povinnosti, ktoré by obmedzovali podnikateľské subjekty. Naopak, znižuje jednu z významných nákladových bariér pri zabezpečovaní sezónnych pracovníkov. Opatrenie je všeobecne prístupné všetkým zamestnávateľom, ktorí budú spĺňať zákonné podmienky pre využitie dohody o pracovnej činnosti na výkon sezónnej práce v príslušných činnostiach v poľnohospodárstve a potravinárstve.
S niektorými podnikmi alebo produktmi sa nebude zaobchádzať rozdielne v porovnateľnej situácii. Osobitný režim vychádza z objektívneho charakteru sezónnej práce a z jej viazanosti na konkrétne činnosti, pri ktorých je potreba pracovnej sily časovo obmedzená a výrazne koncentrovaná. Návrh preto nepredstavuje podporu konkrétneho podnikateľského subjektu, ale systémové opatrenie reagujúce na špecifický charakter sezónnej práce v odvetviach, ktorých fungovanie je významne závislé od dostupnosti krátkodobej pracovnej sily.
Z hľadiska konkurencieschopnosti návrh zlepšuje postavenie slovenských poľnohospodárskych a potravinárskych podnikov, keďže znižuje náklady práce pri činnostiach, ktoré sú nevyhnutné pre zber, triedenie, skladovanie a spracovanie poľnohospodárskej produkcie. V prostredí rastúcich cien vstupov, energií, mzdových nákladov a tlaku dovozovej konkurencie predstavuje návrh praktický nástroj, ktorým štát pomáha zmierniť časť nákladového tlaku na podnikateľov.
Navrhovaná úprava zároveň prispieva k lepšej dostupnosti pracovnej sily. Nižšie odvodové zaťaženie vytvára motiváciu pre podnikateľov ponúkať sezónne pracovné príležitosti legálnou formou a zároveň môže zvýšiť atraktivitu krátkodobej práce pre osoby, ktoré majú záujem o príležitostný príjem. Otvára sa tým priestor na zapojenie študentov, dôchodcov, osôb evidovaných na úradoch práce alebo ďalších skupín obyvateľstva do sezónnych prác v poľnohospodárstve a potravinárstve.
Kombinácia zvýhodnenia vo verejnom zdravotnom poistení a sociálnom poistení predstavuje komplexný odvodový nástroj, ktorý významne znižuje cenu práce pri sezónnom zamestnávaní a zlepšuje konkurencieschopnosť slovenských poľnohospodárskych a potravinárskych podnikov v porovnaní s podnikmi pôsobiacimi v ostatných členských štátoch Európskej únie.
Zmena regulácie nemá negatívny vplyv na inovácie, vedu a výskum. Neobmedzuje cezhraničné investície ani uplatnenie slovenských podnikov na zahraničných trhoch. Nepriamo môže prispieť k stabilnejšiemu podnikateľskému prostrediu tým, že znižuje riziko nepozberania alebo nespracovania produkcie z dôvodu nedostatku pracovníkov.

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
x zvyšuje  	☐ nemení	☐ znižuje

Produktivita:
Navrhovaná právna úprava znižuje náklady podnikateľov pri zachovaní možnosti realizovať rovnaký alebo vyšší objem sezónnych prác. Z tohto dôvodu má pozitívny vplyv na pomer medzi produkciou podnikov a ich nákladmi. Pri pracovnonáročných komoditách môže opatrenie prispieť k tomu, aby sa podnikatelia nerozhodovali pre obmedzenie pestovateľských plôch alebo presun na menej pracovnonáročné komodity len z dôvodu rastúcich nákladov práce.

Na základe uvedenej odpovede zaškrtnite a popíšte, či materiál produktivitu:
x zvyšuje  	☐ nemení	☐ znižuje

3.4  Iné vplyvy na podnikateľské prostredie 
Návrh zákona má ďalšie pozitívne vplyvy na podnikateľské prostredie, ktoré nemožno plne vyjadriť len prostredníctvom kvantifikácie zníženia odvodového nákladu. Ide najmä o dlhodobé benefity súvisiace so stabilizáciou sezónneho zamestnávania, udržaním pracovnonáročných komodít v slovenskej poľnohospodárskej výrobe a posilnením dôvery podnikateľov, že štát aktívne hľadá použiteľné nástroje na zmiernenie rastúcich nákladov.
Opatrenie predstavuje významný krok smerom k podpore podnikateľského prostredia v poľnohospodárstve a potravinárstve. V situácii, keď podnikatelia čelia rastúcim vstupným nákladom, nedostatku pracovnej sily a silnej konkurencii na spoločnom trhu Európskej únie, štát pristupuje k sezónnemu zamestnávaniu ako k oblasti, v ktorej je možné zaviesť účinné, adresné a administratívne jednoduché riešenie.
Navrhovaná úprava môže pomôcť dlhodobo udržať pestovanie ovocia, zeleniny, viniča, chmeľu a ďalších pracovnonáročných komodít na Slovensku. Tým sa podporuje nielen podnikateľské prostredie, ale aj zamestnanosť vo vidieckych regiónoch, regionálna ekonomika, dodávateľské vzťahy a nadväzujúce potravinárske spracovanie.
Návrh nepredpokladá vplyvy súvisiace so žiadosťami o dotácie, fondy, štátnu pomoc alebo iné obdobné formy podpory zo strany štátu. Nejde o dotačný mechanizmus ani o individuálnu podporu vybraných subjektov. Návrh nemá vplyv na regulované ceny podľa zákona č. 18/1996 Z. z. o cenách a neobsahuje iné vplyvy goldplatingu.

